Z A P I S N I K
11. sjednice Vijeća Mjesnog odbora Sloboština, održane dana
23. ožujka 2022. godine u objektu mjesne samouprave Sloboština,
s početkom u 19:00 sati


NAZOČNI ČLANOVI VIJEĆA: Martina Hegedušić, Darko Konjiković, Goran Ratković, Danica Juričić Spasović, Josip Benko 

Na sjednici je prisutna gđa. Marijana Alagušić, koja je tijekom sjednice položila prisegu, te je proglašena članom VMO Sloboština. Vijećnik Srećko Krivić stavio je svoj mandat u mirovanje i gđa. Marijana Alagušić je predložena i izglasana kao njegova zamjena. 

Vijećnik Antonio Pavlečić pismenim putem javio je Predsjedniku vijeća da će kasniti, pristupio je sjednici u 20:30 h.

Predsjedava Goran Ratković, predsjednik Vijeća.

Zapisnik vodi: Darko Konjiković, vijećnik u Vijeću

Sjednica je započela u 19:05 h.

Sjednica će se snimati, postojati će video i audio zapis navedene sjednice.
Svi vijećnici su upoznati sa time i dali su usmeni pristanak.

Predsjednik konstatira da je na početku otvaranja Sjednice nazočno 5 članova Vijeća, što znači da Vijeće može pravovaljano odlučivati te otvara 11. sjednicu Vijeća Mjesnog odbora Sloboština.


USVAJANJE ZAPISNIKA

Bez rasprave, sa 5 glasova ˝ZA˝ Vijeće prihvaća tekst Zapisnika 10. sjednice održane 18. veljače 2022. godine.


USVAJANJE DNEVNOG REDA

 Vijeće Mjesnog odbora jednoglasno prihvaća dnevni red. 


D n e v n i     r e d

1. Izbor člana Mandatnog povjerenstva – zaključak, donosi se
2. Izvješće Mandatnog povjerenstva o mirovanju mandata članu VMO Sloboština i početku obnašanja dužnosti zamjenika člana Vijeća – zaključak, donosi se
3. Zaključak o izvješću Mandatnog povjerenstva o mirovanju mandata članu VMO Sloboština i početku obnašanja dužnosti zamjenika člana Vijeća – zaključak, donosi se
4. Polaganje prisege
5. Rasprava o sanaciji pješačke staze (vatrogasnog puta) na lokaciji S. Gradića 1-3 - zaključak, donosi se              	
6. Rasprava o ukidanju odluke o privremenom neodržavanju dežurstva za građane uslijed pandemije COVID-19 - zaključak, donosi se
7. Rasprava o postavljanju znaka zabrane parkiranja na lokaciji V.Varićaka 14, zapadna strana (iza caffe bara Flamingo).- zaključak, donosi se
8. Rasprava o problemu parkiranja u Miškininoj ulici (dio ulice od raskršća do crkve)  - zaključak, donosi se
9. Zahtjev za vraćanje u prvobitno stanje lokacija gdje su izvedeni radovi od strane ViO (3 lokacije u   Varićakovoj ulici - V. Varićaka 18, V. Varićaka 6 (park strana) i V.Varićaka 15.) - zaključak, donosi se
10. Rasprava o postavljanju novih ili obnovi starih nadstrešnica na autobusnim stanicama na području MO Sloboština - zaključak, donosi se
11.  Prijedlog utroška sredstava s pozicije Ostali nespomenuti rashodi poslovanja – zaključak, donosi se
12. Zaključak o nabavi uredskog materijala i sredstava za čišćenje, donosi se
13. Zaključak o utrošku sredstava za Dan mjesnog odbora Sloboština, donosi se
14. Zaključak o nabavi cvjetnih aranžmana i lampiona, donosi se
15.  Postavljanje Viktorijinog zdenca (železni Francek) – zaključak, donosi se
16.  Mišljenje MO Sloboština za izdavanje odobrenja za postavljanje pokretne naprave – luna parka na zahtjev gospodina Sandi Justamenta – zaključak, donosi se
17. Zahtjev gospođe Branke Brkić za zakup neizgrađenog građevinskog zemljišta za namjenu : poljoprivredna obrada – zaključak, donosi se
18. Zaključak o  raspravi stanja skloništa u zgradama koje su u vlasništvu suvlasnika stanara
18. Pitanja, prijedlozi i obavijesti










Ad.1. Zaključak o osnivanju i izboru članova Mandatnog povjerenstva – donosi se

Članovi Vijeća pismenim putem su informirani o predmetu rasprave.

[bookmark: _Hlk93764988]U raspravi sudjeluju: Goran Ratković, Josip Benko, Martina Hegedušić, Danica Juričić Spasović   i Darko Konjiković

Vijeće Mjesnog odbora Sloboština, nakon uvodne riječi Predsjednika i kratke rasprave predložilo je vijećnika Josipa Benka kao kandidata na mjesto člana Mandatnog povjerenstva.

Nakon provedene rasprave, VMO Sloboština  jednoglasno donosi:



Z A K LJ U Č A K
o osnivanju i izboru članova Mandatnog povjerenstva, donosi se 

1. Osniva  se Mandatno povjerenstvo Vijeća Mjesnog odbora Sloboština (u nastavku teksta: Vijeće).

2. Zadaće Mandatnog povjerenstva  su:
- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata članovima Vijeća i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;
- podnositi izvješća o tome da su ispunjeni uvjeti za prestanak, odnosno mirovanje mandata članu Vijeća u slučajevima utvrđenim zakonom, Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;
- podnositi izvješća o tome da su ispunjeni uvjeti za početak obnašanja dužnosti zamjenika člana Vijeća.

	3. U Mandatno povjerenstvo biraju se:
	za predsjednika: : Darko Konjiković;
	za članove:           Danica Juričić Spasović i
			      Josip Benko.





Ad.2. Zaključak o mirovanju mandata članu Vijeća Mjesnog odbora Sloboština i početku obnašanja dužnosti zamjenika člana Vijeća -  donosi se

Članovi Vijeća pismenim putem su informirani o predmetu rasprave.

U raspravi sudjeluju: Goran Ratković,  Darko Konjiković, Josip Benko i  Martina Hegedušić

[bookmark: _Hlk86096289]Nakon uvodne riječi Predsjednika, predsjednik Mandatnog povjerenstva - Darko Konjiković,  pročitao je dopis poslan od strane Mjesne Samouprave, nakon čega se pristupilo glasanju,  te je jednoglasno usvojeno:


I Z V J E Š Ć E
o mirovanju mandata članu Vijeća Mjesnog odbora Sloboština i početku obnašanja dužnosti zamjenika člana Vijeća

I.

A) Mandatno povjerenstvo utvrđuje da SREĆKO KRIVIĆ, iz Zagreba, Ulica Vladimira Varićaka 15, izabran s kandidacijske liste GRUPE BIRAČA - JOSIP BENKO s danom 23. veljače 2022. godine, stavio mandat u mirovanje.

B)  Sukladno članku 14. Odluke o izborima članova vijeća gradskih četvrti i članova vijeća mjesnih odbora (Službeni glasnik Grada Zagreba 4/13, 5/17, 7/17, 2/19, 28/20 i 8/21) kandidacijska lista GRUPE BIRAČA – JOSIP BENKO dostavila je Odluku  o zamjeni člana Vijeća Mjesnog odbora Sloboština, te su za zamjenicu člana Vijeća odredili MARIJANU ALAGUŠIĆ.

II.

	Mandatno povjerenstvo predlaže Vijeću da donese Zaključak o mirovanju mandata člana Vijeća Mjesnog odbora Sloboština i početku obnašanja dužnosti zamjenici člana Vijeća


MARIJANI ALAGUŠIĆ 	                                   KANDIDACIJSKA LISTA
							GRUPE BIRAČA –
							JOSIP BENKO







Ad. 3.Zaključak o izvješću Mandatnog povjerenstva o mirovanju mandata članu 
Vijeća Mjesnog odbora Sloboština i početku obnašanja dužnosti zamjenici člana Vijeća - donosi se

[bookmark: _Hlk93764950]Članovi Vijeća pismenim putem su informirani o predmetu rasprave.

U raspravi sudjeluju: Goran Ratković, Darko Konjiković, Martina Hegedušić, Josip Benko i 
Danica Juričić Spasović

Predsjednik VMO Sloboština pročitao je još jednom dopis poslan od strane Mjesne Samouprave, te se nakon kraće rasprave pristupilo glasovanju, gdje je jednoglasno usvojen:



Z A K LJ U Č A K
o izvješću Mandatnog povjerenstva o mirovanju mandata članu 
Vijeća Mjesnog odbora Sloboština
i početku obnašanja dužnosti zamjenici člana Vijeća



1. Prima se na znanje izvješće Mandatnog povjerenstva o mirovanju mandata člana Vijeća Mjesnog odbora Sloboština i početku obnašanja dužnosti zamjenici člana Vijeća.

2. Dana 23. veljače 2022. započinje mirovanje mandata članu Vijeća Mjesnog odbora Sloboština SREĆKU KRIVIĆU.

Dana 23. ožujka 2022. MARIJANA ALAGUŠIĆ započinje s obnašanjem dužnosti zamjenice člana Vijeća.

3. Ovaj će zaključak biti objavljen na oglasnoj ploči u sjedištu Mjesnog odbora Sloboština.





Ad. 4. Polaganje prisege 

Predsjednik VMO Sloboština otvorio je polaganje prisege sa nekoliko uvodnih riječi, te se pristupilo samom činu polaganje prisege. Gđa. Marijana Alagušić izgovorila je tekst prisege, potpisala sami dokument, te je sa tim činom započela svoj mandat kao član vijeća Mjesnog Odbora Sloboština. 





Ad. 5. Zaključak o sanaciji pješačke staze (vatrogasnog puta) na lokaciji Stjepana Gradića 1-3 i uklanjanju stupića ispred ulaza na adresi  Stjepana Gradića 1 - donosi se
U raspravi sudjeluju: Danica Juričić Spasović, Goran Ratković, Marijana Alagušić, Martina Hegedušić i Darko Konjiković

Nakon uvodne riječi Predsjednika, povedena je rasprava na ovu tematiku, gdje je izneseno nekoliko ideja i mišljenja. Vijeće MO usuglasilo se da se do daljnjega uklone stupići, te da se kontaktiraju nadležne službe radi savjetovanja oko ideje iscrtavanje horizontalne signalizacije zabrane parkiranja, prilikom ulaska sa kolnika na vatrogasni put, jer je nedovoljno prostora za slobodan prolaz i manevar vatrogasnih vozila.

Nakon provedene rasprave, VMO Sloboština jednoglasno usvaja :

Z A K LJ U Č A K
O  sanaciji pješačke staze (vatrogasnog puta) na lokaciji Stjepana Gradića 1-3 i uklanjanju stupića ispred ulaza na adresi  Stjepana Gradića 1 - zaključak, donosi se



1. Vijeće Mjesnog odbora Sloboština raspravljalo je o sanaciji pješačke staze (vatrogasnog puta) na lokaciji S. Gradića 1-3 i uklanjanju stupića ispred ulaza na adresi Stjepana Gradića 1.

2. Vijeće Mjesnog odbora Sloboština jednoglasno je usvojilo odluku o sanaciji pješačke staze ( vatrogasnog puta ) na lokaciji S. Gradića 1-3 i uklanjanju stupića ispred ulaza na adresi Stjepana Gradića. VMO Sloboština također traži očitovanje nadležnih tijela vezano za ideju iscrtavanja horizontalne signalizacije - zabrane parkiranja na samom ulazu u vatrogasni put.

3. Ovaj Zaključak dostavlja se Vijeću Gradske četvrti Novi Zagreb – istok.




Ad.6. Zaključak o ukidanju odluke o privremenom neodržavanju dežurstva za građane uslijed pandemije COVID-19 - donosi se

[bookmark: _Hlk93766223]U raspravi sudjeluju: Danica Juričić Spasović, Goran Ratković, Marijana Alagušić, Martina Hegedušić Josip Benko i Darko Konjiković


Vijeće Mjesnog odbora Sloboština, raspravljalo je o ukidanju odluke privremenog neodržavanja dežurstava za građane, te je odlučilo i smatra da zbog povoljnije epidemiološke slike, treba ponovo aktivirati dežurstva za građane, u terminu ČETVRTAK 18:00-19:00 h – Velika Dvorana. Vijeće MO Sloboština usuglasilo se da se termini mogu i trebaju iskoristiti za što bolji kontakt sa građanima, izlaskom iz prostora MO Sloboština, šetnjom po naselju, kontaktiranjem i razgovorom sa sugrađanima. 

[bookmark: _Hlk93766337]Nakon provedene rasprave jednoglasno je usvojen:



Z A K LJ U Č A K
o ukidanju odluke o privremenom neodržavanju dežurstva za građane uslijed pandemije COVID-19 - zaključak, donosi se


1. Vijeće Mjesnog odbora Sloboština raspravljalo je o ukidanju odluke o privremenom neodržavanju dežurstva za građane uslijed pandemije COVID-19.

2. Vijeće Mjesnog odbora Sloboština jednoglasno je usvojilo odluku o o ukidanju odluke o privremenom neodržavanju dežurstva za građane uslijed pandemije COVID-19.  Dežurstva za građene nastavljaju se u terminu ( četvrtak od 18-19h – velika dvorana ),  izglasanom  na 3. sjednici VMO Sloboština – 03.08.2021. godine.

3. Ovaj Zaključak dostavlja se Vijeću Gradske četvrti Novi Zagreb – istok.




Ad.7. Zaključak o postavljanju znaka zabrane parkiranja na lokaciji Vladimira Varićaka 14, zapadna strana (iza caffe bar-a Flamingo - donosi se

U raspravi sudjeluju: Danica Juričić Spasović, Josip Benko, Goran Ratković, Martina Hegedušić, Darko Konjiković i Marijana Alagušić

Predsjednik je otvorio raspravu sa kratkim uvodom u temu, uslijedila je rasprava, te je zaključeno da ta lokacija definitivno nije namjenjena za parkiranje vozila i traži se od nadležnih službi da je kao takvu označe.

[bookmark: _Hlk96451034]Nakon provedene rasprave VMO Sloboština jednoglasno usvaja :


Z A K LJ U Č A K
o postavljanju znaka zabrane parkiranja na lokaciji Vladimira Varićaka 14, zapadna strana (iza caffe bar-a Flamingo).- zaključak, donosi se

1. Vijeće Mjesnog odbora Sloboština raspravljalo je o postavljanju znaka zabrane parkiranja na lokaciji Vladimira Varićaka 14, zapadna strana (iza caffe bar-a Flamingo).

2. Vijeće Mjesnog odbora Sloboština jednoglasno je usvojilo odluku o  postavljanju znaka zabrane parkiranja na lokaciji Vladimira Varićaka 14, zapadna strana (iza caffe bar-a Flamingo). 

3. Ovaj Zaključak dostavlja se Vijeću Gradske četvrti Novi Zagreb – istok.






Ad.8. Zaključak o problemu parkiranja u Miškininoj ulici (dio ulice od raskršća do crkve) - donosi se

U raspravi sudjeluju: Danica Juričić Spasović, Goran Ratković, Marijana Alagušić, Martina Hegedušić, Josip Benko i Darko Konjiković

Predsjednik je otvorio raspravu na ovu temu sa osvrtom na trenutačnu stanje i situaciju vezanu uz parkiranje na navedenom dijelu Miškinine ulice. Svi vijećnici su dobro upućeni i znaju da građani učestalo dobivaju kazne od strane prometnog redastva na toj lokaciji. Također su svjesni da u naselju Sloboština kronično nedostaje parkirnih mjesta i znaju da se građani zbog toga često moraju nepropisno parkirati, zbog čega bivaju kažnjavani. Zbog svega navedenoga VMO Sloboština traži da netko iz Gradskog ureda za obnovu, izgradnju, prostorno uređenje, graditeljstvo, komunalne poslove i promet – Sektora za promet , izađe na teren, snimi situaciju i iznese svoje mišljenje ili potencijalno rješenje. Ideja VMO Sloboština je da se proba ići u smjeru da se navedeni dio Miškinine tretira kao parkirna zona.


Nakon provedene rasprave VMO Sloboština jednoglasno je usvojilo:

Z A K LJ U Č A K
o problemu parkiranja u Miškininoj ulici (dio ulice od raskršća do crkve)  - zaključak, donosi se

1. Vijeće Mjesnog odbora Sloboština raspravljalo je o problemu parkiranja u Miškininoj ulici (dio ulice od raskršća do crkve).

2. [bookmark: _Hlk99813318]Vijeće Mjesnog odbora Sloboština jednoglasno je usvojilo odluku da se traži mišljenje Gradskog ureda za obnovu, izgradnju, prostorno uređenje, graditeljstvo, komunalne poslove i promet – Sektora za promet, o mogućoj regulaciji prometa na navedenoj lokaciji i ideji da se navedena lokacija tretira kao parkirna zona.

3. Ovaj Zaključak dostavlja se Vijeću Gradske četvrti Novi Zagreb – istok i Gradskom uredu za obnovu, izgradnju, prostorno uređenje, graditeljstvo, komunalne poslove i promet - Sektor promet.



Ad.9. Zaključak o  zahtjevu za vraćanje u prvobitno stanje lokacija gdje su izvedeni radovi od strane ViO ( tri lokacije u Varićakovoj ulici - V. Varićaka 18, V. Varićaka 6 (park strana) i V.Varićaka 15 ) – donosi se


U raspravi sudjeluju: Danica Juričić Spasović, Goran Ratković, Marijana Alagušić, Martina Hegedušić Josip Benko i Darko Konjiković

Predsjednik je u uvodnoj riječi uveo vijećnike u tematiku ove točke, koja se odnosi na lokacije gdje je Vodovod i Odvodnja d.o.o. imao radove, te po završetku radova, nije površine vratio u prvobitno stanje, nego je to odradio na neadekvatan i za građane naselja Sloboština neprihvatljiv način. Svi su se vijećnici složili sa tom konstatacijom i traže reviziju radova na navedenim lokacijama, te su jednoglasno usvojili:


Z A K LJ U Č A K
O zahtjevu za vraćanje u prvobitno stanje lokacija gdje su izvedeni radovi od strane ViO ( tri lokacije u Varićakovoj ulici - V. Varićaka 18, V. Varićaka 6 (park strana) i V.Varićaka 15 ) - zaključak, donosi se

1. Vijeće Mjesnog odbora Sloboština raspravljalo je o zahtjevu za vraćanje u prvobitno stanje lokacija gdje su izvedeni radovi od strane ViO ( tri lokacije u Varićakovoj ulici - V. Varićaka 18, V. Varićaka 6 (park strana) i V.Varićaka 15).

2. Vijeće Mjesnog odbora Sloboština jednoglasno je usvojilo Zahtjev da se lokacije gdje su izvedeni radovi od strane ViO, vrate u prvobitno i originalno stanje.

3. Ovaj Zaključak dostavlja se Vijeću Gradske četvrti Novi Zagreb.



Ad.10. Zaključak o postavljanju novih ili obnovi starih nadstrešnica na autobusnim stanicama na području MO Sloboština – donosi se 

U raspravi sudjeluju: Goran Ratković, Danica Juričić Spasović, Marijana Alagušić, Martina Hegedušić,  Darko Konjiković i Josip Benko

Predsjednik je uveo vijećnike u ovu temu, pojasnio što Grad Zagreb traži od VMO Sloboština vezano uz ovu tematiku, te je nakon kraće konstruktivne rasprave, jednoglasno usvojen:


Z A K LJ U Č A K
O postavljanju novih ili obnovi starih nadstrešnica na autobusnim stanicama na 
području MO Sloboština - zaključak, donosi se

1. Vijeće Mjesnog odbora Sloboština raspravljalo je o postavljanju novih ili obnovi
starih nadstrešnica na autobusnim stanicama na području MO Sloboština.

2. Vijeće Mjesnog odbora Sloboština jednoglasno je odlučilo potrebu za obnovu
      nadstrešnica na dvije lokacije:
 Islandska ulica ( stanica preko puta GŠC-a ) – zamjena stakla
 Ulica Mije Šiloboda Bolšića ( početna stanica linije 219. – kod crkve) –
   obnova i modernizacija

3. Ovaj Zaključak dostavlja se Vijeću Gradske četvrti Novi Zagreb

 

Ad. 11.  Prijedlog utroška sredstava s pozicije Ostali nespomenuti rashodi poslovanja – zaključak, donosi se
U raspravi sudjeluju: Goran Ratković, Danica Juričić Spasović, Marijana Alagušić, Martina Hegedušić,  Darko Konjiković, Josip Benko

Predsjednik je uveo vijećnike u ovu temu i pojasnio na koji način se mogu koristiti sredstva s pozicije Ostali nespomenuti rashodi te da se ista trebaju rasporediti na stavke: Protokolarne potrebe, Materijal neophodan za rad Vijeća i Promocija rada Vijeća. Sukladno potrebama Vijeća i projekciji troškova, Predsjednik je predložio raspodjelu ukupnih sredstava po stavkama. 
Nakon provedene rasprave, Vijeće MO Sloboština jednoglasno donosi:

Z A K LJ U Č A K
O PRIJEDLOGU UTROŠKA SREDSTAVA S POZICIJE
OSTALI NESPOMENUTI RASHODI POSLOVANJA 



1. Vijeće Mjesnog odbora Sloboština iz Razdjela Proračuna Grada Zagreba 0502, na poziciji 258 – 3299 „Ostali nespomenuti rashodi poslovanja“ za 2022. raspolaže sa 6.300,00 kn.

2. Vijeće Mjesnog odbora Sloboština predlaže utrošak sredstava iz točke I. ovog zaključka na sljedeći način:

1. Protokolarne potrebe (cvijeće/cvjetni aranžmani i svijeće/lampioni)                                                  
                                                                                                    1.800,00 kn                   
2. Materijal neophodan za rad Vijeća (uredski materijal i sredstva za čišćenje)	                                                                                    2.500,00 kn

3. Promocija rada Vijeća (dan Mjesnog odbora)                            2.000,00 kn                              
				        
                                                                                                        
                                                                                                        	       Ukupno: 6.300,00 kn

3. Ovaj prijedlog biti će dostavljen Gradskom uredu za mjesnu samoupravu, civilnu zaštitu i sigurnost.


Ad. 12. Zaključak o nabavi uredskog materijala i sredstava za čišćenje, donosi se
Predsjednik je uveo vijećnike u temu i predložio raspodjelu sredstava za nabavu uredskog materijala i sredstava za čišćenje. 
Vijeće MO Sloboština jednoglasno, bez rasprave, donosi:



Z A K LJ U Č A K
O NABAVI UREDSKOG MATERIJALA I SREDSTAVA ZA ČIŠĆENJE



1. Vijeće Mjesnog odbora Sloboština suglasno je da se financijska sredstva iz Razdjela Proračuna Grada Zagreba 0502, na poziciji 258 – 3299 „Ostali nespomenuti rashodi poslovanja“ za 2022., na stavci Materijal neophodan za rad Vijeća (uredski materijal i sredstva za čišćenje), kojim je predviđeno 2.500,00 kn, rasporedi na slijedeći način (tabela u prilogu ovog zaključka):

1.Materijal neophodan za rad Vijeća (uredski materijal i sredstva za čišćenje)	                                                                                      
a. Uredski materijal                                                         1.500,00 kn
b. Sredstva za čišćenje                                                    1.000,00 kn
                                                                
                                                                                                    Ukupno:       2.500,00 kn

2.  Ovaj prijedlog biti će dostavljen Gradskom uredu za mjesnu samoupravu, civilnu zaštitu i sigurnost.



Ad. 13. Zaključak o utrošku sredstava za Dan mjesnog odbora Sloboština, donosi se
Predsjednik je uveo vijećnike u temu i predložio raspodjelu sredstava za nabavu uredskog materijala i sredstava za čišćenje. 
Vijeće MO Sloboština jednoglasno, bez rasprave, donosi:

Z A K LJ U Č A K
O UTROŠKU SREDSTAVA ZA DAN MJESNOG ODBORA

1. Vijeće Mjesnog odbora Sloboština suglasno je da se financijska sredstva iz Razdjela Proračuna Grada Zagreba 0502, na poziciji 258 – 3299 „Ostali nespomenuti rashodi poslovanja“ za 2022., na stavci Promocija rada Vijeća (dan Mjesnog odbora), kojim je predviđeno 2.000,00 kn, rasporedi na slijedeći način:

a) najam EKO WC-a                                                                    0,00 kn
b) tisak promotivnih materijala (letak, plakat, objava u medijima, majice)
       2.000,00 kn
c) najam šatora                                                                             0,00 kn
d) najam razglasa                                                                         0,00 kn

                                                                
                                                                                                               Ukupno:  2.000,00 kn

1. Dan Mjesnog odbora Sloboština predviđen je na datum 06.09.2022. godine.

1. Ovaj prijedlog biti će dostavljen Gradskom uredu za mjesnu samoupravu, civilnu zaštitu i sigurnost.



Ad. 14. Zaključak o nabavi cvjetnih aranžmana i lampiona, donosi se
Predsjednik je uveo vijećnike u temu i predložio raspodjelu sredstava za nabavu uredskog materijala i sredstava za čišćenje. 
Vijeće MO Sloboština jednoglasno, bez rasprave, donosi:


Z A K LJ U Č A K
O NABAVI CVJETNIH ARANŽMANA I LAMPIONA


1. Vijeće Mjesnog odbora Sloboština suglasno je da se financijska sredstva iz Razdjela Proračuna Grada Zagreba 0502, na poziciji 258 – 3299 „Ostali nespomenuti rashodi poslovanja“ za 2022., na stavci Protokolarne potrebe (cvijeće/cvjetni aranžmani i svijeće/lampioni), kojim je predviđeno 1.800,00 kn, rasporedi na slijedeći način (tabela u prilogu ovog zaključka):

1. Protokolarne potrebe
5. Cvijeće/cvjetni aranžmani                                                      1.400,00 kn
5. Svijeće/lampioni                                                                        400,00 kn
                                                                
                                                                                                               Ukupno:       1.800,00 kn

1. Ovaj prijedlog biti će dostavljen Gradskom uredu za mjesnu samoupravu, civilnu zaštitu i sigurnost.



Ad. 15.  Postavljanje Viktorijinog zdenca (železni Francek) – zaključak, donosi se
U raspravi sudjeluju: Goran Ratković, Darko Konjiković, Josip Benko, Marijana Alagušić

Predsjednik je uveo vijećnike u temu i dao riječ vijećniku Darku Konjikoviću. U ovoj godini postavit će se dva Viktorijina zdenca na području GČ Novi Zagreb istok. Budući da je VMO Sloboština još u 2021. donijelo zaključak o postavljanju Viktorijinog zdenca, ima prioritet u 2022. za postavljanje zdenca. Vijećnik Darko Konjiković pojasnio je da je već bio na terenu sa predstavnicima ViO na pregledu lokacija koje je Vijeće predložilo u 2021. Između dvije prethodno predložene lokacije u 2021., Vijeće MO Sloboština jednoglasno odabire lokaciju i donosi:

Z A K LJ U Č A K
O postavljanju Viktorijinog zdenca (železni Francek)

1. Vijeće Mjesnog odbora Sloboština raspravljalo je o postavljanju Viktorijinog zdenca (železni Francek).

2. Vijeće Mjesnog odbora Sloboština donosi zaključak kojim određuje lokaciju postavljanja Viktorijinog zdenca na trgu u Sloboštini, na lokaciji koja je navedena i izglasana  na 2. sjednici VMO Sloboština, održanoj 07.07.2021. godine.

3. Ovaj Zaključak dostavlja se Vijeću Gradske četvrti Novi Zagreb.


Ad. 16.  Mišljenje MO Sloboština za izdavanje odobrenja za postavljanje pokretne naprave – luna parka na zahtjev gospodina Sandi Justamenta – zaključak, donosi se
U raspravi sudjeluju: Goran Ratković, Josip Benko, Martina Hegedušić, Darko Konjiković

Predsjednik je uveo vijećnike u temu i dodatno pojasnio zahtjev koji je zaprimio Grad Zagreb. Budući da su vijećnici zahtjev za davanje mišljenja zaprimili i 2021. kada nisu imali dovoljno informacija, sada su dobili dodatno pojašnjenje same procedure izdavanja odobrenja za postavljanje pokretne naprave – luna parka, troškovnik najma javne površine te način korištenja i naplate struje i vode prilikom postavljanja pokretne naprave. 
Nakon provedene rasprave, Vijeće MO Sloboština sa 5 glasova ZA i 1 suzdržan donosi:

Z A K LJ U Č A K
O mišljenju MO Sloboština za izdavanje odobrenja za postavljanje pokretne naprave – luna parka na zahtjev gospodina Sandi Justamenta 

1. Vijeće Mjesnog odbora Sloboština raspravljalo je o Zahtjevu za izdavanje odobrenja za postavljanje pokretne naprave – luna parka, na zahtjev gospodina Sandija Justamenta.

2. Vijeće Mjesnog odbora Sloboština izglasalo je i iskazalo pozitivno mišljenje vezano uz izdavanje odobrenja za postavljanje pokretne naprave – luna parka, na zahtjev gospodina Sandija Justamenta
Ovaj Zaključak dostavlja se Vijeću Gradske četvrti Novi Zagreb

17. Zahtjev gospođe Branke Brkić za zakup neizgrađenog građevinskog zemljišta za namjenu : poljoprivredna obrada – zaključak, donosi se
U raspravi sudjeluju: Goran Ratković, Martina Hegedušić, Darko Konjiković, Marijana Alagušić, Josip Benko
Predsjednik je uveo vijećnike u temu i dodatno pojasnio zahtjev koji je zaprimio Grad Zagreb. Gospođa Branka Brkić podnijela je zahtjev za zakup neizgrađenog građevinskog zemljišta za poljoprivrednu obradu uz plaćanje naknade za korištenje. Zemljište se daje u zakup na 3 godine putem javnog natječaja.  Iako  gospođa Brkić na predmetnom zemljištu već obrađuje vrt, Vijeće MO Sloboština smatra da je pozitivan smjer što je gospođa Brkić sada i službeno zatražila korištenje navedenog zemljišta na javnom natječaju uz plaćanje naknade za korištenje, te će se zalagati da  Ured za upravljanje imovinom napravi reviziju korištenja zemljišta koje je u vlasništvu Grada Zagreba na području MO Sloboština. 
Nakon provedene rasprave, Vijeće MO Sloboština jednoglasno donosi: 

Z A K LJ U Č A K
O zahtjevu gospođe Branke Brkić za zakup neizgrađenog građevinskog zemljišta za namjenu : poljoprivredna obrada 

1. Vijeće Mjesnog odbora Sloboština raspravljalo je zahtjevu gospođe Branke Brkić za zakup neizgrađenog građevinskog zemljišta za namjenu : poljoprivredna obrada.

2. Vijeće Mjesnog odbora Sloboština donosi pozitivno mišljenje o zahtjevu gospođe Branke Brkić za zakup neizgrađenog građevinskog zemljišta za namjenu: poljoprivredna obrada. 

3. Ovaj Zaključak dostavlja se Vijeću Gradske četvrti Novi Zagreb.


U 20:27 određena je stanka u trajanju 10 minuta.
Vijećnik Antonio Pavlečić dolazi u 20:30

Nakon stanke od 10 minuta Vijeće nastavlja sa sjednicom u 20:37

Ad. 18. Zaključak o  raspravi stanja skloništa u zgradama koje su u vlasništvu suvlasnika stanara
Predsjednik je dao riječ vijećniku Antoniju Pavlečiću koji je predložio ovu točku dnevnog reda i uveo Vijeće u temu. Vijećnik Antonio Pavlečić predložio je da se kontaktiraju i okupe svi predstavnici stanara i da se omogući lakša komunikacija između Civilne zaštite, predstavnika stanara i Vijeća mjesnog odbora imenovanjem koordinatora koji bi olakšali komunikaciju i prosljeđivanje informacija od Civilne zaštite prema predstavnicima stanara. Predložio je da se napravi popis svih skloništa na području MO Sloboština i dobije uvid u kakvom su stanju. 
U raspravi sudjeluju: Goran Ratković, Antonio Pavlečić, Darko Konjiković, Martina Hegedušić, Marijana Alagušić, Josip Benko, Danica Juričić Spasović

Nakon provedene rasprave, Vijeće MO Sloboština jednoglasno donosi: 

Z A K LJ U Č A K
O raspravi stanja skloništa u zgradama koje su u vlasništvu suvlasnika stanara

1. Vijeće Mjesnog odbora Sloboština raspravljalo je o stanju skloništa u zgradama koje su u vlasništvu suvlasnika stanara.

2. Vijeće Mjesnog odbora Sloboština donosi zaključak po kojemu će VMO Sloboština: 
· kontaktirati i okupiti sve predstavnika stanara
· organizirati sastanak sa predstavnicima Mjesne Samouprave i Civilne Zaštite
· provjera stanja svih skloništa u MO Sloboština

VMO Sloboština imenuje koordinatora iz redova vijećnika VMO Sloboština, koji će biti poveznica između predstavnika Grada Zagreba, Civilne zaštite i predstavnika suvlasnika:

· Danica Jurčić Spasović ( koordinator )
· Antonio Pavlečić ( zamjenik koordinatora )
· 
3. Ovaj Zaključak dostavlja se Vijeću Gradske četvrti Novi Zagreb.


Ad. 19. Pitanja, prijedlozi i obavijesti
Vijećnica Martina Hegedušić izvjestila je da će Radno tijelo Sloboština pozvati na sastanak predstavnike Gradskih ureda i policije ponovno na sastanak, kako bi dobili dodatne informacije. 

Obzirom da više nije bilo pitanja i prijedloga predsjednik Vijeća zaključuje sjednicu u 21:20 sati.










KLASA: 024-08/22-003/665
URBROJ: 251-13-11-9-22-2
Zagreb, 23. ožujka 2022.

Zapisnik sastavio:							
Darko Konjiković

Vijeća Mjesnog odbora

